Stephan Jackson 
time 


nu cred că timpul ne aduce înţelepciune şi împăcare, sunt lucruri din 
vecii vecilor pentru că El este acolo Sus... 

scurgerea anilor, daca este anostă, aduce o anume educaţie iar 
împăcarea de sine, ajunge să fie o lamentabilă resemnare 

te naşti cu un anume pattern şi ţi se conferă un pic de magie, apoi 
totul este prescris ca într-o reţetă zic eu, acum... 

privind din nou grădina, într-o nouă spirală a Timpului, pe care 
cineva de la mansardă 

ne-o brumează şi rugineşte magnific 

există o vehemenţă în a te certa cu Lumea, cu cei buni şi răi, deşi nu 
eşti tu în măsură să judeci...apoi, dacă te întorci şi priveşti, îţi recunoşti 
oamenii de aproape...nu faci pace, ci doar pui, sau laşi lucrurile acolo unde 
sunt, dacă sunt... 

temesvar si toronto nu sunt puncte cardinale, sunt doar... 

„.„este suficient să priveşti albastru daca aşa ţi s-a dat, apele se 
limpezesc, nu urmează musai o armonie, pentru că tu nu eşti maestrul 
acestui miracol... 

doar zâmbeşte privind frunzele mesteacănului cum ning peste 
grădina ta, doar lasă-ţi gândurile in lumea elfilor si apoi... 

EA vine, nu intotdeauna, dar acum este lebădă şi albă şi magică şi tu 
ştii cum se uită la tine 

lipăind pe patio şi apoi intrând maiestuos în living room şi până în 
japonia ta...nu te atinge cu aripa, nici nu se uită la tine pentru că tu nu 
exişti în afara ei 

odată, pe vremuri, te jucai încercand să ce...a trăi bidimensional, 
evenimentele sunt o monotonie perpetuă, un orizont ca o dungă, aşa cum 
este şi aici, unde tu te numeşti Archibald sau Suzane 

nu există remedii, nu poţi să pui un plasture, un bandaj acolo unde 
sângerez de 98 de ani, nu poţi decat sa încerci să... 

de multe ori am întors cuvintele pe dos, m-am jucat nesăbuit cu 
ceva care mi-a fost împrumutat pentru scurt timp, şi eu, nebun, am crezut 
ca având un condei poţi spune ceva 

eu nu ştiu de ce te-ai exilat in Helgoland si, când o persoană anostă 
mi-a dat ce ai scris în Midia mi-am spus ca totul este un fake, o farsă 


pentru că eu sunt cu pielea de piersică, eu am topit cu sânii mei 
înfioraţi...eu, eu, eu în zadar vin spre tine, în zadar iţi scriu, în zadar iţi sunt 
acuma Toamnă, tu dragul meu nu mai eşti aici 

şi dacă cineva mă întreabă, am sa zâmbesc amar şi conspirativ, am 
să folosesc numerologia ta de 98 si am să spun DAVOS 


respiro02000 All rights reserved. 


